VÁLLALKOZÁSI SZERZŐDÉS

(továbbiakban: Szerződés)

**amely létrejött egyrészről a**

cégnév: **Balatonföldvár Város** **Önkormányzata**

székhely: 8623 Balatonföldvár, Petőfi S. u. 1.

adószám: 15731364-2-14

számlavezető bank: OTP Bank Nyrt.

számlaszám: 11743002-15396059-00000000

képviseli: **Holovits György Huba polgármester**

**mint Megrendelő** (továbbiakban: Megrendelő)

**másrészről a**

cégnév: **E-Szoft Team Kft.**

székhelye és levelezési címe: 4964 Fülesd, Fő utca 25.

cégjegyzék száma: 1509082361

adószáma: 25082410-2-15

számlavezető bank: Takarék Bank

számlaszám: 67800027-11053136-00000000

képviseli: **Pisák Szabolcs ügyvezető**

**mint Vállalkozó** (a továbbiakban: Vállalkozó)

(a továbbiakban: Fél, vagy együttesen Felek**)**

között a mai napon az alábbi feltételekkel:

1. **Előzmények**

Az ASP szolgáltatáshoz való csatlakozás kapcsán az ASP központ által meghatározott módszertan alapján a beépített ellenőrző rendszernek megfelelő adatminőség javítás, illetve a migráció valamennyi szakrendszerre vonatkozóan megtörtént.

# A szerződés tárgya

* 1. Vállalkozó vállalja, hogy az önkormányzati döntés alapján a tárgyi eszköz analitika és az ingatlan vagyonkataszter teljes tényfeltárásához és javításához szükséges felsorolt feladatokat megfelelően teljesíti:

|  |
| --- |
| **Megnevezés** |
| *Kataszter és a földkönyv összehasonlítása, adattisztítása, adategyeztetéssel, javítással az E-KATA programban*  |
| *Kataszteri adatok, feldolgozása összehasonlítása, adattisztítása adategyeztetéssel, javítással az E-KATA programban* |
| *Tényfeltáró leltár szerinti tárgyi eszköz adatok, feldolgozása, összehasonlítása, adattisztítása adategyeztetéssel, javítással az E-KATA programban* |
| *A tárgyi eszköz és kataszteri adatok migrációja az E-KATA program és az ASP között* |

A feladatok részletes leírását a szerződés 1. melléklete tartalmazza.

* 1. Teljesítés határideje: 2025. május 31. A teljesítés jellemzően távmunkában történik, szükség esetén a Megrendelő székhelyén. A teljesítési igazolás kiállítása indokolatlanul nem tagadható meg, és azt az elvégzett teljesítést követően, de legkésőbb 15 napon belül kell kiállítani.

Teljesítés helye: Balatonföldvár, Petőfi S. u. 1. (Balatonföldvári Közös Önkormányzati Hivatal)

Kapcsolattartók:

*Balatonföldvári Közös Önkormányzati Hivatal részéről*:

IVK és KATI – Fliszárné Tóth Zsuzsanna pénzügyi ügyintéző

 email: fliszarne.pu@balatonfoldvar.hu tel: 06-84-540-330

Magoriné Csató Anita pénzügyi osztályvezető

 email: magorine.pu@balatonfoldvar.hu tel: 06-30-373-6606

*E-Szoft Team Kft. részéről:*

Pisák Szabolcs ügyvezető

 email: pisakszabi@gmail.com, tel: 06-70-933-7063

# Vállalkozói díj

* 1. Vállalkozó a szerződés tárgyában meghatározott feladatot a Megrendelő által megfizetendő nettó 4.000.000.- Ft + ÁFA (bruttó 5.080.000.- Ft azaz ötmillió-nyolcvanezer forint) vállalkozói díj (Vállalkozói díj) ellenében vállalja.

A vállalkozói díj tartalmazza a Vállalkozó munkadíját és a Vállalkozónak a szerződés teljesítésével kapcsolatban felmerülő valamennyi egyéb járulékos költségét. A Vállalkozó Vállalkozói díj követelésével szemben a Megrendelő semmilyen jogcímen nem élhet beszámítással.

* 1. Megrendelő korábbi teljesítést is elfogad, 2025. évi fizetési határidő megadásával.
	2. A teljesítési igazolás kiállítása indokolatlanul nem tagadható meg, és azt az elvégzett teljesítést követően, de legkésőbb 15 napon belül kell kiállítani. Teljesítési igazolásra jogosult személy: Megrendelő képviselője, vagy az általa írásban meghatalmazott személy.
	3. Vállalkozó a Vállalkozói díjról számlát állít ki Megrendelő részére, és azt a számla kiállításának napján a jelen szerződésben megadott címre postai úton küldi meg Megrendelő részére. Vállalkozó által kiállított számla aláírás nélkül is hiteles. Vállalkozó az általános ÁFA szabályok szerint állítja ki számláját, általános mértékű forgalmi adóval növelve.
	4. Megrendelő a Vállalkozói díjat a teljesítési igazolást követően Vállalkozónak az Takarék Banknál 67800027-11053136-00000000 számon vezetett bankszámlájára átutalással fizeti meg (Bankszámlaszám). Vállalkozó a Bankszámlára történő teljesítést saját kezéhez történő teljesítésnek ismeri el.
	5. Felek kijelentik, hogy a Vállalkozói díj és a szolgáltatás értéke között nem áll fenn értékaránytalanság, erre tekintettel felek kizárják azon jogukat, hogy a jelen szerződést annak feltűnő értékaránytalanságára alapítottan megtámadják.
	6. Vállalkozó a nyújtott szolgáltatások tekintetében a projekt fizikai befejezésétől számított 1 év jótállást biztosít, a számára felróható hibák javítását a tudomásra jutását követően haladéktalanul megkezdi, 8 munkanapon belül javítja. A felek általi egyeztetés alapján a hiba jellegére, bonyolultságára és összetettségére tekintettel felek megállapodhatnak a hiba elhárítására ettől eltérő határidőben.
	7. Vállalkozó kötbér megfizetésére köteles, ha olyan okból, amiért felelős Polgári Törvénykönyvről szóló 2013. évi V. törvény (a továbbiakban: Ptk.- 6:186. §) az előírt teljesítési határidőt elmulasztja. Kötbér mértéke 50 000,-Ft/naptári nap (de legfeljebb 10 naptári nap).
	8. Vállalkozó kötbér megfizetésére köteles, ha olyan okból, amiért felelős (Ptk. 6:186.§) a feladatait nem megfelelő szakmai színvonalon, vagy hiányosan végzi el. Hibás teljesítés esetén a hiba kiküszöböléséig terjedő időre a késedelem szerint számított kötbér kerül érvényesítésre.
	9. Vállalkozó kötbér megfizetésére köteles, ha olyan okból, amiért felelős (Ptk. 6:186. §) nem teljesíti a szerződésben vállalt kötelezettségét, a szerződést súlyosan megszegi, illetve a késedelme, hibás teljesítése a kötbérmaximum mértékét meghaladja. A meghiúsulási kötbér mértéke nettó 1 millió Ft.

# Felek jogai és kötelezettségei

* 1. Megrendelő biztosítja Vállalkozó részére a helyszínen történő munkavégzés feltételeit (például: helyszínre való bejutás, munkaterület), valamint Megrendelő egyéb rendszereinek, kapcsolódó információinak olyan mértékű rendelkezésre bocsátását, amely Vállalkozó feladatainak elvégzéséhez szükséges.
	2. A szerződés teljesítése során Megrendelő a Vállalkozó igénye szerint munkaidőben a Vállalkozó rendelkezésére áll, és a Vállalkozó által kért információkat haladéktalanul – legkésőbb Vállalkozó erre irányuló kérésétől számított 3 munkanapon belül - a Vállalkozó rendelkezésére bocsátja.
	3. Vállalkozó a Megrendelőtől kapott információkat valósnak fogadja el, azok valóságtartalmát nem köteles vizsgálni, azok valóságtartalmáért felelősséget nem vállal.
	4. Megrendelő köteles azon feladatok elvégzésére, melyekre jogszabályok által csak neki van joga, jogosultsága, s ezen jogokat, jogosultságokat át nem ruházhatja. Ezen feladatok ellátása során Megrendelő a Vállalkozó telefonos, elektronikus, ill. szükség esetén helyszíni segítségét igényelheti.
	5. A Vállalkozó igénybe veheti harmadik személy közreműködését Megrendelő minden további hozzájárulása nélkül. Vállalkozó az igénybe vett személyért úgy felel, mintha a rábízott feladatot maga látta volna el.

# A szerződés Tartama, Megszűnése; Szerződésszegés

* 1. A jelen szerződés a felek egyidejű aláírásával lép hatályba és szerződésszerű teljesítéséig terjedő ideig tart.
	2. Felek jelen vállalkozási szerződés indokolás nélküli elállással vagy felmondással való megszüntetésének jogát kizárják. Súlyos szerződésszegésre hivatkozással történő elállás vagy felmondás jogának gyakorlását meg kell előznie a másik fél szerződésszerű teljesítésre történő írásbeli felszólításának, kivéve abban az esetben, ha a szerződésszegés súlyosságánál fogva a másik fél előzetes értesítése a szerződésszegést elszenvedő féltől nem várható el, valamint akkor, ha a szerződésszegés orvoslásának fizikai vagy jogi akadálya van. A felszólításban a felszólítás kézhezvételétől legalább 5 (öt), napos póthatáridőt kell biztosítani a szerződésszegő fél javára a szerződésszerű állapot helyreállítására, illetve a szerződésszegés orvoslására. Elállás vagy felmondás gyakorlására aszerint kerülhet sor, hogy a szerződés teljesítése megkezdődött-e vagy sem.
	3. A Vállalkozó jogosult elállni a szerződéstől, illetve felmondani a szerződést amennyiben a Megrendelő célszerűtlen vagy szakszerűtlen utasítást ad és a Vállalkozó figyelmeztetése ellenére a Megrendelő utasítását fenntartja. A Vállalkozó jogosult elállni a szerződéstől, illetve felmondani akkor is, ha a Megrendelő a Vállalkozói díj bármely ütem szerinti részletének megfizetésével 15 (tizenöt) napot meghaladó késedelembe esik. Ezen esetekben a Megrendelő által esetlegesen már kifizetett Vállalkozói díj tekintetében az elvégzett munka arányában a felek elszámolni tartoznak egymással.
	4. Amennyiben a Megrendelő határidőre nem tesz eleget fizetési kötelezettségeinek az ott meghatározott határidőkben, késedelembe esik. Késedelembe esés esetén a Megrendelő a Vállalkozó részére a késedelembe esés idejére a késedelmesen megfizetett összeg után havonta Ptk. szerint meghatározott késedelmi kamatot köteles megfizetni.
	5. Nem tekinthető a fél teljesítése késedelmesnek, és a másik fél kötbér, késedelmi kamat megfizetésére nem tarthat igényt, amennyiben a fél a teljesítési határidőt
1. a másik fél szerződésszegése, késedelme, akadályoztatása;
2. a másik fél jelen szerződés alapján irányadó határidők be nem tartása;
3. többletmunka, pótmunka, módosítás;
4. a fél tevékenységi körén kívül eső egyéb elháríthatatlan okok, vis major

miatt mulasztja el. A fél rendelkezésére álló teljesítési határidő a felsorolt esetekben az akadály elhárításához, szerződésszerű állapot helyreállításához, illetve a többletmunka, pótmunka, módosítás elvégzéséhez szükséges mértékben hosszabbodik meg.

* 1. Ha a teljesítés olyan okból válik lehetetlenné, amelyért egyik fél sem felelős, a Vállalkozó a lehetetlenné válás egyéb körülményeitől függetlenül a Vállalkozói díj arányos részére tarthat igényt.
	2. Amennyiben jelen szerződés nem a szerződés teljesítésével szűnik meg, úgy a szerződés megszűnésének napján
1. a Megrendelő köteles haladéktalanul megfizetni a Vállalkozónak valamennyi jelen megállapodás alapján felmerült összeget;
2. a Vállalkozó köteles visszaszolgáltatni a Megrendelőnek valamennyi olyan a Megrendelő tulajdonát képező dolgot, ami a birtokába került, és nem illeti meg zálogjog.

# Titoktartás

* 1. A Felek vállalják, hogy bizalmasan kezelnek, és közvetlenül vagy közvetve nem fedik fel, nem hozzák harmadik személy (kivéve Vállalkozó alvállalkozóit és teljesítési segédeit) tudomására a jelen szerződés megkötésével vagy teljesítésével kapcsolatosan kapott vagy szerzett, vagy bármely fél által a jelen szerződés megkötéséhez vezető tárgyalásokon rendelkezésre bocsátott bizalmas információkat, üzleti titkokat, melyek a jelen szerződés tárgyára és/vagy rendelkezéseire vonatkoznak (ideértve, de nem kizárólagosan a felek személyét). E tilalom nem alkalmazandó:
		1. ha az információ már köztudomású volt, mielőtt azt az adott fél megkapta volna, vagy azután hogy az adott fél tudomására jutott köztudomású lett, de nem az alábbiak eredményeként: (a) jelen pontnak az adott fél általi megsértése; vagy (b) a nyilvánosságra hozó személy a titoktartási kötelezettségét megszegi, és erről az adott félnek tudomása van; vagy
		2. ha a vonatkozó jogszabályok, törvényi előírások betartása vagy egyéb hivatalos engedélyek vagy jóváhagyások megszerzése miatt szükséges, minden esetben az alkalmazandó jogszabályokhoz kötötten.
	2. Üzleti titok a gazdasági tevékenységhez kapcsolódó minden nem közismert vagy az érintett gazdasági tevékenységet végző személyek számára nem könnyen hozzáférhető olyan tény, tájékoztatás, egyéb adat és az azokból készült összeállítás, amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a jogosult jogos pénzügyi, gazdasági vagy piaci érdekét sértené vagy veszélyeztetné, feltéve, hogy a titok megőrzésével kapcsolatban a vele jogszerűen rendelkező jogosultat felróhatóság nem terheli.
	3. A fentieknek nem ellentmondva a hozzáférhetővé tételre a fentiek szerint jogosult fél köteles a hozzáférhetővé tételről a másik felet előzetesen értesíteni és kizárólag a szükséges mértékben jogosult az információkat hozzáférhetővé tenni.
	4. A szolgáltatások során létrejött dokumentumok, szabályzatok a Megrendelő és a Vállalkozó közös szellemi tulajdona. A dokumentumok jelen szerződéstől vagy vonatkozó jogszabályoktól eltérő felhasználása, más számára – ide nem értve az ellenőrzésre jogosult hatóságokat – történő átadása a másik Szerződő Fél előzetes írásbeli engedélye vagy meghatalmazása nélkül nem megengedett.
	5. Amennyiben egyik felet a titoktartási kötelezettség vagy szerzői jog megsértése miatt igazoltan kár érte, a másik fél felé kártérítési igénnyel léphet fel.

# Kézbesítés

* 1. A jelen Szerződés alkalmazásában valamennyi értesítés, jóváhagyás, igazolás, hozzájárulás vagy bármely más kommunikáció írásban teendő meg és:
1. személyesen (átvételi elismervény ellenében),
2. ajánlott, tértivevényes levél útján,
3. futár által (átvételi elismervény ellenében),
4. email útján (kivétel szerződés módosítás, felszólítás, számlázás)

kézbesítendő (esettől függően) az adott fél jelen szerződésben rögzített címére.

* 1. A személyesen, faxon, postai úton, vagy e-mailen kézbesített értesítés az alábbi időpontokban tekintendő közöltnek:
		1. kézbesítés esetén a kézbesítés napján;
		2. ajánlott, tértivevényes levél útján vagy futár által történő kézbesítés esetén az átvétel (rögzített) napján azzal, hogy az ajánlott, tértivevényes levél útján küldött értesítés abban az esetben is kézbesítettnek tekintendő a postára adástól számított 5. (ötödik) napon, ha a kézbesítés sikertelen (ide értve, de nem kizárólagosan, azt az esetet, ha a tértivevény a címről „nem kereste”, „elköltözött”, „címzett ismeretlen” vagy „nem vette át” vagy más hasonló tartalmú jelzéssel érkezik vissza).
	2. A jelen Szerződéssel összefüggésben küldött értesítések vagy más kommunikáció céljára a szerződő felek adatainál meghatározott elérési címek alkalmazandók.

A fenti formai és egyéb kommunikációs követelményeknek (ideértve, de nem kizárólagosan a címzettek személyét is) való meg nem felelés az vonatkozó rendelkezések megsértésével tett nyilatkozat érvénytelenségét eredményezi. Mindkét Fél köteles a jelen fejezet céljaira szolgáló adatainak: nevének, kapcsolattartóinak, címének a megváltozásáról a másik felet értesíteni.

# Átláthatóságra vonatkozó követelmények

* 1. Az államháztartásról szóló 2011. évi CXCV. törvény (Áht.) 50. § (1) bekezdés c) pontja és a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pontja alapján a Vállalkozó aláíró ügyvezetője nyilatkozik, hogy az általa képviselt Vállalkozás átlátható szervezetnek minősül. Az Nvt. 3. § (1) bekezdés 1. pont b) alpont szerint olyan belföldi vagy külföldi jogi személy, vagy jogi személyiséggel nem rendelkező gazdálkodó szervezet, amely megfelel a következő pontokban meghatározott feltételeknek.
	2. Tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerint meghatározott tényleges tulajdonosa megismerhető.
	3. A Vállalkozás tényleges tulajdonosa Pisák Szabolcs, lakcíme 4964 Fülesd Fő út 25., tulajdoni hányada 100%, befolyás és szavazati jog mértéke 100%.
	4. A Vállalkozás adóilletősége Magyarország. A Vállalkozás magyarországi székhellyel rendelkezik, így nem ellenőrzött külföldi társaság;
	5. A Vállalkozó aláíró ügyvezetője felelőssége teljes tudatában kijelenti, hogy a vonatkozó jogszabályokat ismeri, amelyek alapján a Vállalkozás átlátható szervezetnek minősül.
	6. Vállalkozó jelen szerződés alapján kijelenti, hogy
		1. a nemzeti vagyon hasznosítására vonatkozó szerződést a Megrendelő kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek (Nvtv. 11.§ (12) bek.);
		2. központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. A Megrendelő ezen feltétel ellenőrzése céljából, a szerződésből eredő követelések elévüléséig az Áht. 54/A. §-ban foglaltak szerint a jogi személy, jogi személyiséggel nem rendelkező szervezet átláthatóságával összefüggő, az Áht. 54/A. §-ban meghatározott adatokat kezelni, azzal, hogy ahol az Áht. 54/A. § kedvezményezettről rendelkezik, azon a jogi személyt, jogi személyiséggel nem rendelkező szervezet et kell érteni (Áht. 41. § (6) bek.);
		3. a valótlan tartalmú átláthatósági nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll.
	7. Vállalkozó aláíró ügyvezetője kijelenti, hogy amennyiben jelen szerződésben közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldi a Megrendelő részére, vagy amennyiben az általa képviselt szervezet már nem minősül átláthatónak, úgy azt haladéktalanul bejelenti.

# Vegyes és Záró rendelkezések

* 1. A Megrendelő az alábbi kijelentéseket teszi, és szavatol azok tartalmáért:
1. a Megrendelő a Vállalkozói díj pénzügyi fedezetével rendelkezik;
2. a jelen szerződés Megrendelő általi megkötése és teljesítése nem sért semmilyen szerződést, kötelezettséget, ítéletet vagy végzést, amelyben a Megrendelő félként szerepel, vagy amely a Megrendelőre nézve kötelező rendelkezést tartalmaz, továbbá nem sért semmilyen olyan jogszabályt vagy rendelkezést, amely Megrendelőre vonatkozik.
	1. A Vállalkozó az alábbi kijelentéseket és kötelezettségvállalásokat teszi, és szavatol azok tartalmáért:
3. Vállalkozó Magyarországon alapított, jogszerűen működő gazdasági társaság, amelynek szerződéskötési képessége nem áll korlátozás alatt, nem folyik ellene csőd-, végelszámolási vagy felszámolási eljárás, és a képviseletében eljáró személy(ek) kellő felhatalmazással bír(nak) a jelen szerződés megkötésére;
4. a jelen szerződés Vállalkozó általi megkötése és teljesítése nem sért semmilyen szerződést, kötelezettséget, ítéletet vagy végzést, amelyben a Vállalkozó félként szerepel, vagy amely a Vállalkozóra nézve kötelező rendelkezést tartalmaz, továbbá nem sért semmilyen olyan jogszabályt vagy rendelkezést, amely Vállalkozóra vonatkozik;
5. a Vállalkozó rendelkezik a jelen szerződés alapján fennálló kötelezettségei teljesítéséhez szükséges szakértelemmel, tapasztalattal, munkaerővel és gyakorlattal;
6. a Vállalkozó rendelkezik azokkal az eszközökkel és más forrásokkal, amelyek a jelen szerződés szerinti kötelezettségeinek teljesítéséhez minőségileg és mennyiségileg is megfelelőek.
	1. A jelen szerződés szerinti munkák során a felek együttműködni, egymást kölcsönösen tájékoztatni kötelesek. Mindegyik fél köteles a másik felet haladéktalanul tájékoztatni minden olyan körülményről, amely a vállalkozás eredményességét, a felek szerződéses vagy jogszabályi kötelezettségeinek a teljesítését akadályozza vagy veszélyezteti.
	2. Felek kijelentik, hogy a jelen szerződés a felek között létrejött teljes megállapodást teljeskörűen szabályozza, és hatálytalanná tesz bármilyen, e tárgyban korábban folytatott előzetes szóbeli egyeztetést vagy korábban született írásbeli megállapodást, illetve nyilatkozatot. Felek rögzítik, hogy a jelen szerződésnek nem képezik tartalmát azon szokások, amelyek alkalmazásában a felek az esetleges korábbi üzleti kapcsolatukban megegyeztek, illetve azon gyakorlat, amelyet egymás között kialakítottak. A felek rögzítik továbbá, hogy a szerződésnek nem képezi tartalmát az adott üzletágban a hasonló szerződés alanyai által széles körben ismert és rendszeresen alkalmazott szokás.
	3. A felek bármelyikét a jelen szerződés alapján megillető bármely jogról való kifejezett vagy hallgatólagos lemondás nem bír kötelező erővel az adott félre nézve, hacsak nem tesz ilyen értelmű írásbeli nyilatkozatot. Valamely jogról való kifejezett lemondás nem értelmezhető a jelen szerződés alkalmazásában bármely más jogról, rendelkezésről vagy jogorvoslatról való lemondásnak.
	4. Ha a jelen Szerződés bármely rendelkezése semmisnek vagy érvénytelennek bizonyul, vagy azzá válik, ez a jelen szerződés fennmaradó rendelkezéseinek érvényességét nem érinti. A Felek megállapodnak, hogy bármely semmisnek vagy érvénytelennek bizonyult rendelkezést helyettesítenek egy olyan érvényes rendelkezéssel, amely gazdasági hatásait tekintve a lehető leginkább megfelel a helyettesítendő rendelkezésnek és a Felek abban kifejezett szándékának.
	5. Vállalkozó személyes adatot csak a rábízott feladat ellátása céljából és a feladat végrehajtásához szükséges időtartamon át kezelhet. A vállalkozási szerződés feladatainak ellátása során figyelemmel kell lenni az információs önrendelkezési jogról és az információszabadságról szóló 2011. évi CXII. törvényre (a továbbiakban: Info tv.) és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az Európai Parlament és a Tanács (EU) 2016/679 rendeletének (a továbbiakban: GDPR) rendelkezésire.
	6. Felek kifejezetten nyilatkoznak és felelősséget vállalnak azért, hogy a személyes adatok kezelésére, tárolására, őrzésére, felhasználására, törlésére, az érintetti jogok gyakorlására az Info tv. valamint a GDPR és az irányadó Nemzeti Adatvédelmi és Információszabadság Hatóság állásfoglalások, határozatok, vélemények szerint kerül sor.
	7. Felek megállapodnak abban, hogy minden tőlük ésszerűen elvárható intézkedést megtesznek annak érdekében, hogy a jelen szerződésből eredő jogvitáikat, igényeiket elsősorban tárgyalásos úton rendezzék. Ha ezen tárgyalások nem vezetnek eredményre, úgy a jogvita hatáskörtől függően a Megrendelő székhelye szerinti illetékes bíróság kizárólagos illetékességét kötik ki.
	8. Jelen szerződés elválaszthatatlan részét képezik az alábbi mellékletek:
* 1. sz. melléklet: Feladatok részletes leírása

* 1. A szerződés és mellékletei által nem szabályozott kérdésekben, a Polgári Törvénykönyvről szóló 2013. évi V. törvény, és a vállalkozási jogviszonyra vonatkozó egyéb jogszabályok, valamint a Magyarország helyi önkormányzatairól szóló 2011. évi CLXXXIX. törvény rendelkezései az irányadóak.
	2. Jelen szerződés 5 eredeti, egymással megegyező példányban készült, melyekből 4 példány a Megrendelőt, 1 példány a Vállalkozót illeti.

Jelen vállalkozási szerződést a felek elolvasták, megértették, és mint akaratukkal mindenben megegyezőt jóváhagyólag aláírják.

Balatonföldvár, 2024. \_\_\_\_\_\_\_\_\_\_\_ „…”

|  |  |
| --- | --- |
| ……………………………………….**E-Szoft Team Kft.**képviseletében: Pisák Szabolcs ügyvezetőVállalkozó | ……………………………………….**Balatonföldvár Város Önkormányzat**képviseletében: Holovits György Huba polgármester MegrendelőPénzügyi ellenjegyzés:  ……………………………………….Magoriné Csató AnitaPénzügyi osztályvezetőJogi ellenjegyzés:   ……………………………………………… dr. Törőcsik Gabriella  jegyző |